Die grond waarop jy is, is heilig. Daar is niks spesiaal aan die grond self nie, dis bloot omdat die Here daar teenwoordig is, dat dit heilig is. God se heiligheid is Sy gans-andersheid. Jesus se liefde vir my en jou gaan vir ons niks beteken as ons nie sy heiligheid besef nie.

Dink net gou so daaraan: As ons die afstand tussen die son en die aarde sou vergelyk met die dikte van 'n papier, as ons 'n skaal sou opstel dat die 150+ Miljoen km tussen die aarde en die son die dikte van 'n papier is, dan is die afstand tussen die aard e en die volgende ster 'n stapel van papiere wat 273 km hoog is. Die deursnee van die sterrestelsel waarin ons bly is stapel papiere van 500 km hoog, en ons sterrestelsel is maar 'n ou spikkeltjie in die heelal. Hebreërs 1 sê dat Jesus alles wat bestaan dra deur die woord van sy krag.

As Jesus bloot net 'n liefdesbondeljie is, sonder heiligheid, dan sal ons ook vir Hom wil vra: 'Is u vir my of teen my? Gaan u my help met die gevegte in my lewe of nie?' Dink aan die twee boewe aan Jesus se linker - en regterkant. Die een sê: 'Is jy dan nie die Christus nie? Red jouself en ons ook!' Sien, hy het eie agenda. Jesus moet hom dien. Die slegte boef wil by Jesus weet of hy vir of teen hom is. Die goeie boef vra dat die Here met hom sal wees.

Die antwoord op Josua se vraag, is u vir ons of teen ons, is: 'trek uit jou skoene. Jy is op heilige grond.' Jesus het ons kom wys Hy is vir ons, maar nie op ons terme nie, op sy terme. As jy nie sy heiligheid besef nie, as jy nie jou skoene uittrek ni e, dan gaan sy liefde nie vir jou sin maak nie. Jy gaan sy liefde in 'n menslike vorm gooi...

- 3. Jesus se swaard ontbloot

Nou sit ons met nog 'n vraag: wanneer Moses die Here wil sien, dan sê God vir hom dat niemand hom kan sien en bly lewe nie. 'n Sondige mens en God se heerlikheid en glorie is twee begrippe wat nie bymekaar pas nie. Iets moet eers gebeur.

Josua sien die Here met 'n ontblote swaard, en tog tref die swaard nie vir Josua nie. Hoekom nie?

Ons het Josua 5:13-15 gelees, dit volg uiteraard op verse 10-13. Verse 10-13 vertel vir ons dat die volk op die Jerigovlakte die Paasfees gevier het. Die lam is geslag as plaasvervanger, 'n heenwysing na Díe Lam wat vir ons geslag is.

Die gevolg van destyds se Paasfees, en soveel meer vandag, is dat ons die Aanvoerder van die Leër van die Here van die Leërskare kan ontmoet, al het Hy sy swaard getrek. Wanneer daardie Aanvoerder mens word, dan kom hy in nederigheid en swakheid, en in plaas dat ons deur die swaard getref word, word Hy getref.

Trek mooi die lyn - die rede hoekom Israel eers 40 jaar later die beloofde land kon inneem, was omdat hulle bang was. Hulle was bang omdat hulle al die wonderwerke van die Here se verlossing vergeet het. Hulle het vergeet van die magtige genade van die Here, en daarom was hulle lafhartig en vreesbevange.

## Slot

Kom ons trek net gou die lyne bymekaar - hoe hou ons moed? Hoe kyk ons vorentoe sonder om te skrik vir die onbekende? Jy kan vir jouself sê: 'Kom nou, sterk wees!', of jy kan kyk na wat Jesus gedoen het. Dink aan die wonderwerk wat dit gevat het sodat jy 'n kind van God kan wees. Dink aan die wonderwerk wat dit gevat het dat die swaard van God jou nooit sal tref nie!

Dan het ons mos niks om voor bang te wees nie! Dink aan Jesus se heilige liefde vir jou! Sy liefde is juis verlossend omdat dit heilig is! Goddank Jesus se liefde is nie soos menslike liefde nie. Ons weet ons moet God